มันคือกีฬาใช่ไหม
ดูสิครับ
หรือเป็นรูปแบบของศิลปะ
หรือเป็นวิถีชีวิต
นี่ไง จอชชี่ เราถ่ายวิดีโออยู่
มาชมภาพสดๆ
- ฤดูกาลปี 2021 - พร้อมลุยแล้ว
(ชาย 32 คน)
(หญิง 17 คน)
(เหล่านักโต้คลื่น)
ฉันชื่อสเตฟานี กิลมอร์
ผมชื่อจอห์น ฟลอเรนซ์
- ฟิลิเป โทลีโด - ทาเทียนา เวสตัน-เว็บบ์
- คาโนอะ อิการาชิ - โจฮันน์ เดอเฟย์
- เกเบรียล เมดินา - ผมชื่อเคลลี่ สเลเตอร์
ผมชนะระดับโลก 11 ครั้ง
ไทเลอร์ ไรต์โต้ไปตามแนวคลื่นฉิวเลย
ไวใช้ได้ อิตาโล
ปีนี้มีแต่คนเก่งๆ มารวมตัวกันมากที่สุด
ในประวัติศาสตร์ของกีฬานี้เลย
และทุกคนก็อยากชนะ
กิลมอร์พลิกตัวแตะยอดคลื่น
ลวดลายไม่แพ้กัน โจฮันน์ เดอเฟย์
พวกเขาทุกคนอาจจะเอาชนะใครก็ได้
ดูนี่สิ
เราเล่นกีฬาที่คนคิดว่า "อ้อ พวกนี้มันฮิปปี้"
แต่เปล่าเลย เราเป็นพวกชอบแข่งขันสุดๆ
(เก้าการแข่งขันระดับโลก)
แต่ละรอบใช้เวลา 30 นาที
แข่งกับคู่แข่งของตัวเองแบบหนึ่งต่อหนึ่ง
เมดินาสู้ๆ
และมีวิธีทำคะแนนได้หลากหลาย
เมดินาลอยฟ้าไปแล้ว
ดีดตัวขึ้นไปบนอากาศ
ไปใต้คลื่นที่กำลังม้วนตัว
เข้าไปอยู่ในวงคลื่น
มอร์แกนต้องทำคะแนนแล้วตอนนี้
หรือเปลี่ยนทิศแบบหลายตลบ
ขึ้นไปแตะขอบคลื่น
โอ้โห
(ชายหนึ่ง หญิงหนึ่ง)
(แชมป์)
เมื่อโชคไม่เข้าข้างเรา…
ได้แต้ม กรอกเลยนะ
ก็มีความรู้สึกหนักใจที่ต้องจัดการให้ได้
ถ้าเราทำพลาดละก็ สาวๆ คนอื่นจะนำหน้าเราไปเลย
น่าหงุดหงิดชะมัด
โอกาสทำผิดพลาดมีมากกว่าทำได้ถูก
ต้องยุติการแข่งขันเพราะมีฉลามมา
มีแรงกดดันมากมาย ทั้งสปอนเซอร์ ครอบครัว และเพื่อนๆ ของเรา
การโต้คลื่นก็มีดีมีแย่ปนกันไปเนอะ
มันจะผลักดันพวกเขาให้ถึงขีดจำกัด ในทุกๆ ด้านของชีวิต
คลื่นลูกนี้เปิดกว้างให้ไมกี้ ไรต์
(เส้นทางฝัน)
- ส่งเสียงอยู่ - เหรอคะ
(ไทเลอร์ ไรต์ แชมป์โลกดับเบิลยูเอสแอลสองสมัย)
อ้อ ไมกี้น่ะ
ฮัลโหล
ฮัลโหล ไทเลอร์
(ทางโทรศัพท์: ไมกี้ ไรต์)
หวัดดี ไมเคิล เป็นไงบ้าง
ไม่ค่อยดีเลย
สมองเป็นไงตอนนี้
อือ ก็โอเคดี
น้องชายฉันไปสู้กับคลื่นลูกใหญ่มาแล้วแพ้
นายได้… บำบัดเป็นยังไงบ้าง
อือ ไปได้สวย
ไว้เจอกันวันอาทิตย์นะ วันอาทิตย์เราจะกินมื้อเย็นด้วยกัน
เขาต้องเย็บข้อศอก เส้นประสาทที่เท้าเสียหาย
แบบว่า "ไม่เห็นต้องทำแบบนั้นเลย"
รักเหมือนกัน บ๊ายบาย
ขอโทษที
ครอบครัวไรต์นี่ฮาร์ดคอร์เนอะ
เปล่า มันแย่มาก เราเป็นอิทธิพลแย่ๆ ต่อกัน
และมันเป็นสิ่งที่ฉัน… จริงๆ ฉันไม่ชอบเลย
เพราะคนมักคิดว่า "อ้อ พวกคุณนี่อึดกันจัง"
ฉันก็แบบ "พอเลย เรางี่เง่าจะตาย"
บอกตามตรง เราไม่ได้ดีต่อใจของอีกฝ่ายเลย
(ไมกี้ ไรต์ นักโต้คลื่นดับเบิลยูเอสแอล)
เราพูดถึงพวกเขาแบบรวมๆ บ่อยมาก…
(โอเวน ไรต์ นักโต้คลื่นดับเบิลยูเอสแอล)
แต่ครอบครัวไรต์ควรถูกมองแยกเป็นคนๆ ไป
(ลุค เคนเนดี้ นักข่าวกีฬาโต้คลื่น)
ผมจำได้ว่าเห็นไทเลอร์ ไรต์อยู่ตามงานต่างๆ
ตอนที่เธออายุ 14 หรือ 15 ปี
เธอเป็นนักเรียนมัธยมที่ใสซื่อมากๆ และเป็นคนที่มีพรสวรรค์มากเช่นกัน
แต่กับไทเลอร์ ไรต์นั้น คุณต้องเข้าใจว่า
เธอเติบโตมา โดยแวดล้อมอยู่กับการโต้คลื่นระดับโปร
ผมคิดว่าสิ่งที่เกิดขึ้น คือพัฒนาการที่ถูกจำกัดอยู่ในด้านนั้น
คุณทำกระดานพังเหรอ
ใช่ ผมถูกคลื่นซัดจนตก แล้วมีคลื่นอีกลูกซัดตามมาพอดี
ผมไม่ได้อยู่บนกระดานโต้คลื่นด้วยซ้ำ
ฉันดีใจนะที่คุณดูแลตัวเอง
ฉันเติบโตมากับการโต้คลื่น
มันเหลืองแล้ว ข้างหน้ามันเริ่มเหลือง น่าจะไม่เป็นไรแล้วล่ะ
พ่อฉันเป็นคนทำให้พวกเขาชื่นชอบการโต้คลื่น
แล้วมันก็ทำให้ชีวิตเขาง่ายขึ้นเยอะ
เรากำลังหัดพูดว่า "มันเจ็บ…"
"แต่ไม่เป็นไร"
ไอ้บ้าเอ๊ย
ฉันอายุ 14 ปี ตอนที่ชนะการแข่งขันครั้งใหญ่
ฉันทำแมคแอนด์ชีสให้กินได้นะถ้าต้องการ ฉันมีฝีมือด้านนี้
พอฉันทำสำเร็จครั้งนั้น ฉันไม่คิดว่า
"ฉันจะได้เป็นแชมป์โลกไหม" แต่มันคือ "เมื่อไร" มากกว่า
(สี่ปีก่อน)
(เมาวี 2016)
สมัยนั้นฉันคือวายร้าย ฉันเป็นนักกีฬาที่เก่งมากๆ
(ริป เคิร์ล โปร เบลส์บีช ออสเตรเลีย/02)
แชมป์โลกในปี 2016 ไทเลอร์ ไรต์ชนะที่หนึ่ง
ฉันคิดว่าตอนนั้นฉันยังเด็กไปที่จะพูดว่า
"ใช่ นี่คือสิ่งที่ฉันอยากทำ
(เมาวี 2017)
แต่ฉันรู้ว่าฉันทำงานนี้ได้ดีมาก"
ไทเลอร์ ไรต์คว้ารางวัลสมัยที่สอง
และได้เป็นแชมป์โลกประจำปี 2017
เธอเป็นแชมป์โลก
เธออยู่ในช่วงชีวิตที่พุ่งแรงสุดๆ
(เจสซี่ ไมลีย์-ไดเยอร์ หัวหน้าฝ่ายการแข่งขันดับเบิลยูเอสแอล)
แล้วเธอก็หายหน้าไปถึงสองปีครึ่ง
(เกอร์ริงกอง ออสเตรเลีย)
หลังครองตำแหน่งแชมป์โลกสองสมัย
เราเพิ่งได้ข่าวมาว่าไทเลอร์ ไรต์ได้ถอนตัว…
(กรกฎาคม 2018)
จากรายการโคโรนา โอเพ่น เนื่องจากอาการป่วย
ฉันเพิ่งไปถึงสถานที่แข่งขัน แล้วฉันรู้สึกไม่สบาย
สุดท้ายก็ไปจบที่โรงพยาบาล
ตอนที่ฉันไปถึง พวกเขาไม่รู้ว่าเกิดอะไรขึ้น
พวกเขาเลยให้ฝ่ายโรคติดต่อมาดูแล
จากนั้นพวกเขาก็เจอทุกอย่างเลย
ไข้หวัดใหญ่สายพันธุ์เอ หลอดลมอักเสบ ปอดบวม มีน้ำในช่องเยื่อหุ้มหัวใจ
อาการอ่อนเพลียเรื้อรัง
ซึ่งเป็นคำที่ใช้เรียกรวมๆ แทนคำว่า "คุณแม่งป่วยหนักแล้ว"
และต้องอยู่ภายใต้การดูแลตลอด 24 ชั่วโมง โดยไม่มีคำตอบอะไร
มันคือการต่อสู้เพื่อเอาชีวิตรอดนานถึงหนึ่งปีครึ่ง
เธออยู่ในสภาพที่ย่ำแย่มาก
และการเดินออกไปจากบ้านเธอนั้น…
(ฟิโอนา ไรต์ แม่ของไทเลอร์)
เรารู้ว่าเราจะร้องไห้ แต่เราพูดไม่ได้ระหว่างที่อยู่ที่นั่น มันแย่มาก
ฉันกลับมา พยายามรวบรวมสติตัวเองอีกครั้ง
มันน่าหวาดกลัว มันน่าวิตกกังวล มีแต่ความสงสัยเต็มไปหมด
ผมพอใจกับผลมาก
ครั้งที่แล้วที่เราให้คุณทรงตัวตอนเดิน คุณยังล้มอยู่เลย
- โอเค แจ๋ว - ผมให้คุณลงน้ำได้
เย่! ฉันพร้อมแล้ว
(คลื่นลูกแรกของไทเลอร์ตั้งแต่ป่วย)
เฮ้!
มันช่างงดงามจริงๆ
เธอได้เริ่มต้นเดินทางกลับมาสู่ที่ที่เธออยากอยู่
(สหรัฐฯ มหาสมุทรแปซิฟิก)
(ฮาวาย - โอวาฮู โฮโนลัวเบย์ เมาวี)
โฮโนลัวเบย์แสนงาม
การเปิดการแข่งขัน เวิลด์เซิร์ฟลีกแชมเปียนชิพทัวร์
(ปัจจุบัน)
หน้าผาแห่งนี้มีบทบาทที่สำคัญมาก
ในการสร้างและทำลายความฝัน
(รายการแชมเปียนชิพทัวร์หญิง หนึ่งจากเก้า)
นี่คือจุดเริ่มต้น ของเส้นทางสู่รอบชิงชนะเลิศดับเบิลยูเอสแอล
ยินดีต้อนรับสู่รายการเมาวี โปร ที่สนับสนุนโดยร็อกซี่
และการกลับมาของแชมเปียนชิพทัวร์เซิร์ฟฟิง
รวมทั้งการกลับมาของไทเลอร์ ไรต์
ให้ตายสิ
พวกคุณพอจะมีไขควงไหม
ฟินมันไม่เข้าไปจนสุด
คุณเพิ่งเคยใส่ฟินเป็นครั้งแรกเหรอ
ช่วยด้วย ฉันดูไม่เป็นมืออาชีพเลย
สุภาพสตรีที่เมาวีก่อน
หลังจากนี้เราจะไปดูสุภาพบุรุษกัน ที่นอร์ทชอร์ของโอวาฮู
มาสรุปกันก่อนว่าเราได้เห็นอะไรมาบ้างแล้ว นักกีฬาฝีมือดีที่สุดจะได้แสดงฝีมือ
ที่หนึ่งของโลกในตอนนี้ คาริสซา มัวร์
ผ่านรอบแรก ของแชมเปียนชิพทัวร์ 2021 มาได้ฉลุย
มีเหตุผลที่ทำให้เธอเป็นคู่แข่งที่น่ากลัวที่สุด
ในแชมเปียนชิพทัวร์
ทุกๆ ฤดูกาลจะมีชื่อคนจำนวนนึง
ที่แข่งกันชิงแชมป์โลก
นักโต้คลื่นที่ชนะรางวัลมากที่สุด ในแชมเปียนชิพทัวร์หญิง
สเตฟานี กิลมอร์ หนึ่งในผู้ที่เก่งกาจที่สุดตลอดกาล
มีสเตฟกับแชมป์เจ็ดสมัย คาริสซาสี่สมัย และไทเลอร์สองสมัย
ผู้หญิงเหล่านี้คือคนครองเกมมาตลอดทั้งทศวรรษ
(โรซี่ ฮอดจ์ อดีตนักโต้คลื่นดับเบิลยูเอสแอล)
เราทุกคนรู้ดีว่าสเตฟไล่ล่าเพียงสิ่งเดียว และสิ่งนั้นคือชัยชนะ
ไม่เคยมีปัญหาอะไรกับแชมป์โลกเจ็ดสมัยเลย
ไทเลอร์พิสูจน์ให้เห็นว่าเธอมีความสามารถ
ที่จะแข่งกับคาริสซาและสเตฟ ขณะที่พวกเขาอยู่ในจุดสูงสุด
เห็นได้ชัดว่าไทเลอร์ผ่านบททดสอบที่ทรหดมาได้
ทั้งทางร่างกายและทางจิตใจ
เวลาที่คุณแข่งกีฬาระดับสูง ไม่ว่าจะเป็นกีฬาชนิดไหน
มันยากมากที่จะไม่สูญเสียทักษะที่คุณมี
ถ้าคุณไม่ได้อยู่ในระดับสูงๆ ตลอดเวลาให้ได้
(รอบที่หนึ่ง)
ไทเลอร์ ไรต์เจอกับโจฮันน์ เดอเฟย์ ใครจะเด็ดกว่ากัน
(ร็อกซี่ เมาวี โปร)
เหลือเวลาหนึ่งนาที 25 วินาที
ไม่ว่าเธอจะฟื้นฟูความสามารถกลับมาได้หรือไม่
นั่นจะเป็นความท้าทายอย่างแท้จริง
เราจะได้เห็นปีที่น่าทึ่ง
และปีนี้ได้เริ่มต้นขึ้นเพื่อไทเลอร์ ไรต์แล้ว
จะเริ่มในห้า สี่ สาม…
นี่จะเป็นการทดสอบครั้งสำคัญ
สอง หนึ่ง
เอาละครับ
ไทเลอร์ ไรต์ขึ้นไปอยู่บนคลื่นลูกยักษ์แล้ว
บทบาทของกรรมการ…
(ห้องกรรมการ)
คือการเปลี่ยนสิ่งที่เป็นนามธรรม และลีลาเชิงศิลปะ
และใช้เกณฑ์ที่เป็นรูปธรรมในการวัดผล
เลี้ยวจับขอบกระดานได้สวยมาก
รอบการแข่งขัน มีระยะเวลาอยู่ที่ 30 ถึง 35 นาที
(เรนาโต ฮิกเคล อดีตหัวหน้ากรรมการดับเบิลยูเอสแอล)
คุณเก็บคลื่นให้ได้มากที่สุดในระยะเวลานั้น
แต่คุณต้องเน้นไปที่คุณภาพ
เอาละโจฮันน์ เดอเฟย์ คลื่นลูกนี้สวยจริงๆ
กรรมการจะคำนึงถึงความเร็ว…
โจฮันน์ เดอเฟย์ประชันกลับ น่าประทับใจไม่แพ้กัน
ความแข็งแรง ความลื่นไหล การควบคุม
ยกขอบกระดานขึ้น จนเห็นอีกด้านที่เป็นสีชมพูของกระดานโต้คลื่น
พวกเขาต้องแสดงท่าที่แปลกใหม่ และพัฒนาก้าวหน้าขึ้น
โจฮันน์ เดอเฟย์ได้ไป 7.83 เธอสวนกลับขึ้นมาแล้ว
(ไรต์: 11.00 เดอเฟย์: 8.66)
พวกเขาจะได้คะแนนตั้งแต่หนึ่งถึงสิบ
และในตอนท้าย สองคะแนนที่ดีที่สุด จะกลายเป็นคะแนนรวมของนักโต้คลื่นคนนั้น
ไทเลอร์ ไรต์กลับมาวาดลวดลาย โค้งขึ้นไปแตะยอดคลื่นได้สวย
เธอพยายามทำให้จบท่า แต่ถูกซัดหงายซะก่อน
ไทเลอร์ ไรต์ได้ไป 6.83
ถ้าเธอทำท่านั้นได้จบ
เธอคงได้คะแนนอยู่ในช่วงที่ยอดเยี่ยม
โจฮันน์ เดอเฟย์ต้องการเพียงหกคะแนน จากการแข่งรอบนี้
เธอจะได้คะแนนจากการเลี้ยวแบบนั้น
ฉันเลือกผู้ชนะไม่ได้
เพราะผู้หญิงทั้งสองคนนี้ช่างไร้ที่ติจริงๆ
เป็นการโต้คลื่นทั้งสองลูกที่แข็งแกร่งมาก
เราต้องพึ่งพากรรมการ และความเชี่ยวชาญของพวกเขา
คะแนนออกมาแล้ว…
(คะแนนสุดท้าย ไรต์: 13.83 - เดอเฟย์: 13.70)
ใกล้เคียงกันมาก แต่ไทเลอร์ ไรต์เป็นฝ่ายนำ
ช่วงไม่กี่ปีที่ผ่านมามันยากลำบากมาก
และต้องผ่านอะไรมากมายกว่าจะกลับมาได้
ฉันว่าคนมักจะคิดว่า "คุณกลัวไหมว่าจะไม่ได้กลับมาโต้คลื่นอีก"
ฉันบอก "ไม่ ฉันกลัวว่า จะไม่ได้กลับมาใช้ชีวิตแบบปกติต่างหาก
และไม่สามารถลุกขึ้นเองได้"
ฉันรู้สึกว่านั่นคือการฮึดสู้ใหม่
ซึ่งฉันไม่เคยคิดว่าจะกลับมาทำได้อีก
การกลับมาจะไม่สมบูรณ์ จนกว่าเธอจะได้ถือถ้วยรางวัล
ไทเลอร์ ไรต์ได้เข้ารอบก่อนชิงชนะเลิศแล้ว
สำหรับสเตฟานี กิลมอร์ นี่จะเป็นการแข่งที่ยอดเยี่ยม
เย่!
- แฮร์รี ไม่ได้โป๊อยู่ใช่ไหม - เปล่า
(สเตฟานี กิลมอร์ แชมป์โลกดับเบิลยูเอสแอลเจ็ดสมัย)
วางก่อนนะพวก
ฉันชื่อสเตฟานี กิลมอร์ และฉันเป็นแชมป์โลกกีฬาโต้คลื่นเจ็ดสมัย
คุณเป็นนักโต้คลื่นที่เก่งที่สุดตลอดกาลไหม
ไม่ค่ะ ฉันต้องชนะอีกรายการนึง ถึงจะเก่งที่สุดตลอดกาล
แน่นอนว่าฉันอยากเป็นแชมป์โลกสมัยที่แปด นั่นคือเป้าหมายหลักของฉัน
นี่คือสาเหตุที่ฉันมาที่นี่ ฉันไม่ได้สนใจแค่อยากมาอยู่ในทัวร์นี้เท่านั้น
ความรู้สึกของชัยชนะเป็นสิ่งที่เสพติด
ฉันนึกย้อนไปถึงความจำช่วงแรกๆ ที่ได้โต้คลื่น
เหตุผลที่ฉันชอบมันมากๆ เพราะตอนนั้นฉันอายุ 12 ปี…
(แฮร์รี เฮนเดอร์สัน แฟนของสเตฟานี)
สิ่งเดียวที่ฉันต้องการ คือเป็นนักโต้คลื่นที่เก่งที่สุดในโลก
ฉันคิดเสมอว่าทุกคนตอนเด็กๆ
ก็อยากเก่งด้านใดด้านนึงที่สุดในโลก
แต่พอเวลาผ่านไป ฉันก็รู้ว่ามันไม่เป็นแบบนั้น
เธออายุ 17 ปี และฝีมือเธอน่าทึ่งมาก
เธอลงแข่งรายการแชมเปียนชิพทัวร์ มา 14 ฤดูกาลแล้ว
แชมป์โลกคนใหม่ สเตฟานี กิลมอร์
ฉันชอบการแข่งขัน การได้ลงแข่งถือเป็นความท้าทายที่ดี
และฉันทำแบบนี้มาพักใหญ่แล้ว
แต่มันไม่เคยเก่าเลย ฉันยังรู้สึกเจ๋งทุกทีที่ได้ลงแข่ง
(รอบก่อนชิงชนะเลิศ)
ไทเลอร์ ไรต์กับสเตฟานี กิลมอร์
ในการแข่งรอบก่อนชิงชนะเลิศนี้ ผู้แข่งเป็นแชมป์โลกรวมกันเก้าสมัย
ยักษ์ชนยักษ์
ได้เจอกับสเตฟ ที่ชนะการแข่งขันตลอดไม่กี่ปีที่ผ่านมา
ส่วนฉันต้องวางมือไปสองปีครึ่ง
เธอเป็นแชมป์โลกตั้งเจ็ดสมัย ฉันไม่รู้ว่าเธอทำได้ไง
แม่งเยอะมาก
พอเป็นเรื่องของการแข่งขันจริงๆ ฉันโคตรรักมันเลย
เราเล่นกีฬาที่คนคิดว่า "อ้อ พวกนี้มันฮิปปี้"
แต่เปล่าเลย เราเป็นพวกชอบแข่งขันสุดๆ
นี่คือสเตฟานี กิลมอร์เจอกับไทเลอร์ ไรต์
เอาละ สเตฟจะเริ่มด้วยคลื่นลูกนี้
ติดอยู่ในส่วนคลื่นที่แตก
นั่นไม่ใช่สิ่งที่เธออยากให้เป็น ไม่ใช่ตอนแข่งกับไทเลอร์ ไรต์
ไทเลอร์ ไรต์มาแล้ว
ไทเลอร์ ไรต์ได้เปรียบในช่วงแรก
โดยที่ไรต์ได้คะแนนไป 8.33
(กิลมอร์: 2.67 ไรต์: 8.33)
กิลมอร์เป็นคนเปิด ได้ 2.67 คะแนน
ไทเลอร์ทำให้แชมป์โลกเจ็ดสมัย ต้องร้อนๆ หนาวๆ ซะแล้ว
พวกเขาเคยแข่งด้วยกันมาหลายครั้ง
พวกเขารู้ดีว่าอีกฝ่ายเล่นเป็นยังไง
ไทเลอร์ ไรต์โต้ไปตามแนวคลื่นฉิวเลย
คะแนนเธอยังนำสเตฟานี กิลมอร์อยู่
กิลมอร์ต้องได้ 4.87 คะแนน ถึงจะกลับมานำไทเลอร์ ไรต์ได้
เหลือเวลาห้านาที 30 วินาที
ดูเหมือนว่าสเตฟ กิลมอร์กำลังหาทาง
กลับมาผงาดในรอบก่อนชิงชนะเลิศนี้อีกครั้ง
(ไรต์: 10.70 กิลมอร์: 8.60)
และคะแนนของสเตฟ กิลมอร์ก็ออกมาแล้ว
มากพอที่จะทำให้กิลมอร์กลับมานำไทเลอร์ ไรต์
(กิลมอร์: 12.40 ไรต์: 10.70)
ฉันอยากเป็นแชมป์โลก
และฉันอยากได้แชมป์โลก โดยที่สุขภาพและความเป็นอยู่ของฉันปกติดี
ฉันไม่ได้มาเล่นๆ อีกต่อไปแล้ว ฉันมาเพื่อทำหน้าที่ให้สำเร็จ
ฉันจะทำหน้าที่นั้น และฉันจะต้องชนะ
ไทเลอร์ ไรต์มองหาวงคลื่น
เจอวงคลื่นแล้ว
เลี้ยวโฉบอีกครั้ง
ไทเลอร์ ไรต์เพิ่งตั้งมาตรฐานใหม่ซะแล้วสิ
เหลือเชื่อจริงๆ
ผมนี่ตื่นเต้นจนขนลุกเลย
สิบคะแนน ไทเลอร์ ไรต์ได้สิบคะแนน
กรรมการเพิ่งให้ไทเลอร์สิบคะแนนเต็ม
(ไรต์: 18.33 กิลมอร์: 12.40)
มันช่างดีจริงๆ ที่เห็นไทเลอร์ ไรต์กลับมา
- สิบ - วันนี้เป็นครั้งสุดท้ายแล้ว
มีวันหน้าเสมอแหละ
- เยี่ยมมาก ไทเลอร์ - ขอบคุณนะทุกคน
เก่งมาก
- โชคดีนะคะ - คลื่นลูกสุดท้ายนั่นลุ้นมากเลย
- โต้คลื่นได้เยี่ยมมาก ไทเลอร์ - ขอบคุณมากค่ะ
คิดว่าจะเป็นยังไง
ฉันชอบมากเลย ยินดีต้อนรับกลับมานะ
ฉันว่าเวลาที่เราเห็นการกลับมา เราคิดว่า
จริงๆ คุณไม่ได้ติดค้างอะไรโลกนี้
คุณจะจากไป วางมือแล้วไปใช้ชีวิตสบายๆ
และคุณจะยังคงเป็น หนึ่งในคนที่เก่งที่สุดที่เราเคยมีมา
แต่เรื่องนึงที่เราคุยกันเยอะมากเพื่อเธอก็คือ
ยิ่งคุณชนะรายการต่างๆ มากขึ้น คุณก็จะยิ่งมีช่องทาง
ให้พูดเกี่ยวกับสิ่งที่สำคัญกับคุณมากขึ้นเช่นกัน
- พร้อมแล้ว - พร้อมลุยนะ
ฉันคิดว่ากีฬาคือสิ่งที่ดีมากๆ ต่อการเปลี่ยนแปลง
เย่
ส่วนตัวฉันคิดว่าเรายังมีอีกหลายอย่างต้องทำ เพื่อให้มันเป็นกีฬาที่เข้าถึงคนหมู่มาก
คุณออกไปทำหน้าที่ได้เต็มที่ ทีนี้เรามาคุยกันเรื่องกิจกรรมนอกหลักสูตร
การโต้คลื่นเป็นกีฬาแบ่งแยกเพศ
ถ้าคุณดูการตลาด การแข่งขัน การลงทุน
ทุกอย่างมันก็ยิ่งชัดเจนขึ้น
ผู้หญิงจะคิดว่า "โอเค ไม่ละ เราไม่ได้เกิดมาเพื่อโต้คลื่น"
มันคือกีฬาที่ชายเป็นใหญ่มากๆ
ถ้าคุณดูการแบ่งแยกเพศในกีฬาโต้คลื่น…
ฮามาก
คุณดูที่รายการแข่งครั้งแรกเลย
ผู้ชายได้แข่งที่ไพพ์ ผู้หญิงได้แข่งที่เมาวี
ทั้งสองที่มีคลื่นที่น่าทึ่ง
แต่จากประวัติศาสตร์แล้ว ผู้หญิงไม่ได้รับอนุญาตให้แข่งที่ไพพ์
(ไพพ์ไลน์ โอวาฮู ฮาวาย)
ตอนผมยังเด็ก ไพพ์ไลน์เป็นอะไรที่ยิ่งใหญ่มาก
มีโปสเตอร์แผ่นนึงบนผนังห้องของเพื่อนผม
ผมจำได้ว่า ผมเอาแต่จ้องมองคลื่นนั้นซ้ำแล้วซ้ำเล่าเป็นปีๆ
และคิดในใจว่า "ไม่รู้พวกเขากลับตัว
ไปหาคลื่นนั้นได้ยังไง มันน่ากลัวจะตาย"
ผมโต้คลื่นที่ไพพ์ครั้งแรกตอนผมอายุ 12
ผมจำได้ว่าคลื่นยกตัวผมและซัดหลังผม…
(เคลลี่ สเลเตอร์ แชมป์โลกดับเบิลยูเอสแอล 11 สมัย)
ไปกระแทกแนวปะการังพร้อมกับกระดานของผม
แวบนึงผมรู้สึกว่าผมคงไม่ได้กลับขึ้นไปแล้ว
ผมคงติดอยู่ตรงนั้นไปตลอดกาล
นี่แหละคือการโต้คลื่น
ความกลัวและอันตรายของกีฬานี้ ซึ่งมันเป็นสิ่งที่ดึงดูดใจเช่นกัน
ผมคิดว่าไพพ์ไลน์คือตำนาน เพราะรูปทรงและความรุนแรงของคลื่น
การพายกระดานไปหาคลื่น แล้วโต้คลื่นพวกนั้นมันอันตรายสุดๆ
เช้านี้มีคนไหล่หลุดด้วย
ถ้าคุณไหล่หลุดที่นี่ในวันที่คลื่นรุนแรง
และคุณติดอยู่ท่ามกลางคลื่นนั้น
คุณจะถูกคลื่นซัดอีกหลายรอบเลยละ
มีโอกาสมากที่จะบาดเจ็บสาหัส
ผมมีเพื่อนที่ถูกคลื่นซัดจนหนังศีรษะเปิด
และมีคนจำนวนมากเสียชีวิตที่ไพพ์ไลน์
เพื่อนเราคนนึงเสียชีวิตที่นี่เมื่อสิบหรือ 12 ปีก่อน
สุดท้ายแล้วเราเจอร่างเขาตรงนี้ที่หน้าบ้านผม
ไม่ นี่คือความท้าทายครั้งใหญ่
ที่ไพพ์ไลน์ไม่เคยมีคำว่าไม่ท้าทาย
- โอ้โฮ ดูคลื่นลูกนี้สิ - นี่แหละที่ฉันจะไปเล่น
ดูคลื่นสิ
โอ้โฮ
- ไอแวน ไปเลย - โอ้โฮ นั่นใครน่ะ
ไม่รู้สิ แต่โคตรเจ๋งเลย
การโต้คลื่นที่นอร์ทชอร์แห่งนี้คือทุกอย่าง
มันคือสิ่งที่รายล้อมเมืองเล็กๆ ของเราทั้งเมือง ทุกคนที่นี่ต่างก็ไปโต้คลื่น
ผมชื่อจอห์น ฟลอเรนซ์
(จอห์น จอห์น ฟลอเรนซ์ แชมป์โลกดับเบิลยูเอสแอลสองสมัย)
ผมเป็นนักโต้คลื่นมืออาชีพ และเป็นแชมป์โลกสองสมัย
มันมาแล้ว ไอแวน เราต้องไปแล้ว
ผมเกิดและเติบโตที่นี่
ผมใช้เวลาทั้งชีวิตกับการดูคลื่นที่นี่ตั้งแต่ยังเด็ก
ทุกครั้งที่มีคลื่นดีๆ แล้วเราต้องไปโรงเรียน
และมอง… ไปดูคลื่นจากสวนริมหาดตรงนี้…
(สวนริมหาดอีฮูไค ต้นไม้นี้ปลูกเพื่อรอนนี่ เบิร์นส์)
และเราจะรู้สึกท้องไส้ปั่นป่วน "คลื่นดีจัง
บ้าจริง แต่เราต้องไปโรงเรียน"
แม่คุณคงเป็นห่วงแย่เลย
ครับ แม่ผม… ผมว่าแม่ไม่ได้ขี้กังวลขนาดนั้น
เพราะแม่คือคนที่… แม่ยังโต้คลื่นที่นี่อยู่เลย
พวกเขาเติบโตที่นี่
ฉันเลยให้พวกเขาลงเล่นน้ำที่นี่ ตั้งแต่พวกเขาอายุแค่สองสัปดาห์
(อเล็กซานดรา ฟลอเรนซ์ แม่ของจอห์น จอห์น)
เราไปชายหาดกันบ่อยมาก และเขาก็เริ่มหัดโต้คลื่น
แล้วเขาก็ทำได้ค่อนข้างดีซะด้วย
ตอนเขาแปดขวบ
พวกเราทุกคนรู้สึกดีที่ได้คอยดูแลเขา
และดูว่าเขาปลอดภัยดี แต่ก็นั่นแหละ
การได้เห็นว่าเขาไม่กลัว และเขามั่นใจในตัวเองสุดๆ ด้วยนี่สิ
สุดท้ายแล้วเราก็เริ่มพัฒนาทักษะ
เริ่มโต้คลื่นบ่อยขึ้น
และจู่ๆ เราก็คิดว่า "โอเค วันนี้เราอยากโต้คลื่นลูกใหญ่ๆ"
ความรู้สึก
ของครั้งแรกๆ ที่เราได้โต้คลื่นลูกใหญ่ มันเหมือนกับว่า
"โอเค ลูกนี้แหละ เราจะโต้คลื่นลูกนี้"
หัวใจจะเต้นแรงขึ้น แรงขึ้น
เราอาจจะว่ายไปหาคลื่นลูกนึง แต่ไม่ขึ้นไปโต้
เรานั่งอยู่ตรงนั้นและคิดว่า "เกือบโต้คลื่นลูกนั้นแล้วเชียว"
ในที่สุดเราก็รวบรวมความกล้า เพื่อโต้คลื่นลูกถัดไป
เราแค่ตั้งใจไปกับมัน
จอห์น จอห์น ฟลอเรนซ์ อยู่ในวงคลื่นสุดโหดของไพพ์ไลน์
และเขาออกมาแล้ว
การชนะไพพ์มาสเตอร์สจะมีความหมายกับผมมาก
จอห์น จอห์น ฟลอเรนซ์ ยังคงตามเก็บถ้วยรางวัลไพพ์มาสเตอร์ส
(ไพพ์มาสเตอร์ส 2013)
ย้อนไปเมื่อปี 2013 เขาได้ตำแหน่งรองชนะเลิศเพราะพ่ายให้เคลลี่
ขอเสียงให้เคลลี่ สเลเตอร์
(ไพพ์มาสเตอร์ส 2016)
และเป็นที่สองรองจากเจเรมี่ ฟลอเรส เมื่อไม่กี่ปีก่อน
เพราะเขาได้ที่สองรองจากผม และที่สองรองจากเจเรมี่
เขาบอกว่า "ทุกคน ผมเกือบทำได้แล้ว
มือผมได้จับถ้วยรางวัลแล้ว เกือบได้แล้วเชียว"
ถ้าคุณดูกีฬาอื่นๆ คุณจะเห็นว่าเวลาพวกเขาเล่น
ในสนามเหย้าหรือสนามในบ้าน หรืออะไรประมาณนั้น…
มันจะยิ่งมีความกดดันเป็นพิเศษ
คลื่นน่าจะเหมาะกับเขาที่สุด
และไม่ว่าด้วยเหตุผลอะไรก็ตาม ควากดดันกลับมีอำนาจเหนือกว่า
มันมีอะไรแบบนี้ด้วยนะ แบบว่า… เวลาคุณอยากเอาชนะอะไรมากๆ
คุณแทบลืมช่วงเวลานั้นไปเลย
โอเค
ความกดดันมันเลวร้ายมาก
คุณรู้สึกได้ถึงความคาดหวังบางอย่าง และคุณต้องทำให้ได้ตามนั้น
(รายการแชมเปียนชิพทัวร์ชาย หนึ่งจากเก้า)
ยินดีต้อนรับสู่ไพพ์ไลน์ที่ไม่มีใครเหมือน
ไม่มีคลื่นที่ไหนในโลกนี้ จะเทียบได้กับบิลลาบอง ไพพ์มาสเตอร์สอีกแล้ว
ประกาศถึงนักโต้คลื่น
ขอให้นักโต้คลื่นทุกคนออกจากพื้นที่
ขอบคุณทุกคนครับ
เรากำลังเคลียร์พื้นที่
วันแข่งรอบชิงวันนี้ช่างน่าตื่นเต้นจริงๆ
ที่เราเห็นตลอดเช้านี้คือการโต้คลื่นของดาวเด่น
เกเบรียล เมดินาลีลาไฟลุก
อิตาโล เฟอร์เรราถูกเขี่ยตกรอบ และเขาบาดเจ็บนิดหน่อย
ต่อไปนี้จะเป็นการแข่งขันสุดเดือด ของเหล่าแชมป์โลก
จอห์น จอห์น ฟลอเรนซ์และเคลลี่ สเลเตอร์
สำหรับคลื่นอย่างที่ไพพ์นั้น ความรู้ในท้องถิ่นคือปัจจัยสำคัญ
แต่ในขณะเดียวกัน ก็เป็นเรื่องของการที่ว่าใครได้… ใคร…
ใครได้โต้คลื่นลูกที่ดีที่สุดในวันนั้น ใครเล่นได้ลื่นไหลกว่า
จอห์น จอห์น ฟลอเรนซ์ แชมป์โลกสองสมัย
เคลลี่ สเลเตอร์ แชมป์โลก 11 สมัย
เคลลี่ สเลเตอร์ที่ไพพ์ไลน์
เขามีความสัมพันธ์แสนพิเศษกับคลื่นที่นั่น เราทุกคนเคยเห็นมาแล้ว
เขาคือหนึ่งในคู่แข่งที่น่ากลัวที่สุด ที่เราต้องออกไปแข่งด้วยเลย
เราต้องจริงจังกับมัน
เคลลี่คือที่หนึ่งตลอดกาล และจะเป็นแบบนั้นเสมอ
เขาได้แชมป์โลกครั้งแรกในปี 1992
ปีนั้นเป็นปีที่ผมเกิด
เขาผ่านมาหมดแล้ว เขาเคย… เขามีประสบการณ์มากเหลือเกิน
การได้แข่งกับเขาในระดับสูงสุดที่สามารถแข่งได้
ในวงการกีฬานี้ช่วง 28 ปีต่อมา
เขาผ่านการเอาชนะคนมาตั้งสามรุ่นแล้ว
ถ้าผมได้แข่งกับจอห์น จอห์น
ผมต้องอยากชนะเขาอยู่แล้ว ไม่งั้นผมจะไปที่นั่นทำไม
ตอนผมยังเด็ก การได้เห็นเขาชนะที่ ไพพ์
เขาเป็นเหมือนฮีโร่แบบอย่างเลย
ตอนนี้พอมองไป และเห็นเขาเป็นคู่แข่ง
ผมแค่อยากเอาชนะเขาให้ได้
เอาละครับ นับถอยหลัง…
ในห้า…
คลื่นในทะเลตอนนี้รุนแรงและมีพลังมากจริงๆ
สี่
คุณจะได้เห็นการเลี้ยวโค้งไปมาเป็นเลขแปด…
สาม
แต่กรรมการจะดูจากการโต้คลื่นที่ทรงพลัง
บนคลื่นที่ทรงพลัง
สอง
เท่ากับได้คะแนนดี
หนึ่ง
(รอบรองชนะเลิศ สเลเตอร์เจอกับฟลอเรนซ์)
เคลลี่ สเลเตอร์ กับจอห์น จอห์น ฟลอเรนซ์เปิดฉาก
เพื่อพาตัวเองเข้าสู่รอบชิง
สเลเตอร์แช่อยู่ในวงคลื่น และออกมาแล้ว
จอห์น จอห์นเลือกโต้คลื่นลูกนี้
น้ำสาดออกมา จอห์น จอห์นก็ออกมาได้เช่นกัน
เห็นได้ชัดว่าทั้งคู่เล่นได้ยอดเยี่ยม
แต่เราต้องคิดก่อน
"คลื่นลูกนี้มีช่วงเวลาไหนที่น่าทึ่งบ้าง"
(ห้องกรรมการ)
ถ้าจะให้ได้เก้าคะแนนขึ้นไป
ผมว่านั่นคือสิ่งที่เราต้องวิเคราะห์ให้ละเอียด
ฝ่ายดำ 9.33 ฝ่ายแดง 9.23 ฝ่ายดำ คุณนำ
(สเลเตอร์: 9.33 ฟลอเรนซ์: 9.23)
สำหรับผมแล้ว การแข่งขันเป็นเรื่องของจิตใจล้วนๆ
นิสัยของผมเป็นคนค่อนข้างเก็บตัว
นี่จึงเป็นสิ่งที่ผมชอบเกี่ยวกับการแข่งขัน เพราะมันทำให้ผมมีโอกาส
ได้ปิดกั้นทุกอย่างออกไป แล้วเข้าไปอยู่ในโลกใบเล็กๆ ของผมเอง
ผมแค่โต้คลื่นเท่านั้น
จอห์น จอห์นอยากได้ลูกนี้
จอห์น จอห์น ฟลอเรนซ์ออกมาได้สวย
สเลเตอร์ เข้าทางด้านหลัง
ช้าไปหน่อย คลื่นจะแตกก่อนที่เคลลี่ออกมาทัน
มาดูกันว่าจอห์น จอห์นคิดอะไรอยู่
เดินทางข้ามเวลาผ่านคลื่นอีกแล้ว
และเขาก็ออกมาได้
จอห์น จอห์น ฟลอเรนซ์แสดงฝีมือได้โดดเด่น
และทำให้เคลลี่ สเลเตอร์ ต้องเจอความท้าทายครั้งใหญ่
ใช่ ตอนนี้สเลเตอร์ดูกังวลซะแล้วสิ
(ฟลอเรนซ์: 18.16 สเลเตอร์: 9.33)
ฝ่ายดำต้องการ 9.83 คะแนน เหลือเวลาหนึ่งนาที
เอาละครับ
ทะลุผ่านวงคลื่น
อยู่ข้างในเลย เคลลี่ สเลเตอร์
เขาจะออกมาได้ไหม
เห็นได้ชัดว่าจอห์น จอห์น ฟลอเรนซ์เป็นฝ่ายชนะ
สำหรับรอบชิงชนะเลิศ
เก๊บ เมดินาจะได้เจอกับจอห์น จอห์น ฟลอเรนซ์
จอห์น จอห์น ฟลอเรนซ์เจอกับเกเบรียล เมดินา ใครจะเป็นผู้ชนะไพพ์มาสเตอร์ส
(บิลลาบอง ไพพ์มาสเตอร์ส 8-20 ธันวาคม 2020)
(โฮโนลัวเบย์ เมาวี ฮาวาย)
รายงานสดจากโฮโนลัวเบย์บนเกาะเมาวี
(รายการแชมเปียนชิพทัวร์หญิง หนึ่งจากเก้า)
วันนี้ได้มันกันทั้งวันแน่นอน และทะเลประกายระยิบระยับสวยจัง
รายการแข่งโต้คลื่นโปร เมาวีหญิง
ต้องหยุดชะงักหลังจากที่นักท่องเที่ยวที่มาโต้คลื่น ถูกฉลามทำร้ายเมื่อเช้านี้
เมาวี โปรมีกำหนดเริ่มแข่งแล้ว
แต่การโจมตีที่น่ากลัวของฉลาม ทำให้การแข่งขันที่โฮโนลัวเบย์ต้องหยุดลง
(เอริค โลแกน ซีอีโอดับเบิลยูเอสแอล)
(ทางโทรศัพท์: เจสซี่ ไมลีย์-ไดเยอร์ หัวหน้าฝ่ายการแข่งขันดับเบิลยูเอสแอล)
เฮ้ เกิดอะไรขึ้น
มีคนโดนฉลามทำร้ายค่ะ
คนนั้นกำลังจะตายอยู่บนชายหาด
โอเค ที่ไหน อยู่ไกล… อยู่ห่างจากอ่าวแค่ไหน
อยู่ที่อ่าวเลย
ว้าว โอเค
จากที่ผมเข้าใจ
คนที่ถูกทำร้ายอยู่ใกล้ชายหาดมาก
ห่างจากหาดไปแค่ประมาณหกเมตรเอง
นี่คือความกลัวอันดับแรก ที่เราต้องรับมือเวลาโต้คลื่น
ไม่มีอะไรปลอดภัยนอกจากจะอยู่บนบก
การโจมตีของฉลามมันสะเทือนใจมากๆ
ความเครียดและความบอบช้ำทางอารมณ์ ที่มันมีต่อกลุ่มนักโต้คลื่น
โดยเฉพาะอย่างยิ่งช่วงที่มีแข่ง
เพราะเราตั้งใจจะลงน้ำตอนนั้นด้วย
ฉันคิดว่าทุกคนค่อนข้างว้าวุ่นใจ
(เมาวี โปร)
ฉันเห็นหลายคนร้องไห้
หลายคนสติแตก และมีคนถามฉันเรื่องทางเลือกอื่นๆ
ข้อแรก
เราเห็นตรงกันไหม
ว่าจะยกเลิกการแข่งขันส่วนที่เหลือ
ของรายการเมาวี โปรที่โฮโนลัวเบย์
ถ้าเห็นตรงกัน
คุณอยากแข่งปิดที่ไพพ์ไหม
ค่ะ ฉันว่าการจัดรายการนี้ที่ไพพ์ เป็นอะไรที่น่าสนใจมาก
ฉันว่ามันคุ้มค่าที่จะให้ผู้หญิงทุกคนมารวมตัวกัน
(ทีมผู้บริหารดับเบิลยูเอสแอล)
ฉันจะพาผู้หญิงทุกคนไป
เพราะเห็นๆ กันอยู่ว่าไพพ์คือ… คือไพพ์
มันมีคลื่นที่ยอดเยี่ยมสุดๆ
หรือปัจจัยความกลัวคือเรื่องใหญ่ที่สุด
ที่ขัดขวางการแข่งปิดงานที่ไพพ์
การหันไปบอกพวกผู้หญิงว่า
"เฮ้ รู้ไหม คลื่นที่เราดูมาตลอด
ตั้งแต่เรายังเด็กน่ะ
มันคือคลื่นที่อันตรายที่สุดในโลกเลย
เป็นรายการที่มีการแข่งขันสูงที่สุดในโลกด้วย"
แต่นี่คือข้อเสนอที่เป็นความท้าทายครั้งใหญ่
ฉันว่าทุกคนคงรู้แล้ว ว่าเมื่อเช้ามีคนถูกฉลามทำร้าย
และคนคนนั้นได้เสียชีวิตไปแล้ว
ฉันคิดว่าที่สำคัญคือให้เรารู้สึกสบายใจขึ้น
หลังจากเกิดเหตุการณ์น่ากลัวอย่างนั้น
จากที่ดูๆ แล้ว เราคิดว่าจะจัดการแข่งที่ไพพ์แทน
การที่เราจบรายการนี้ที่ไพพ์ จะเป็นช่วงเวลาที่มีบทบาทสำคัญมาก
สำหรับกีฬาโต้คลื่นของผู้หญิง
ฉันยังไม่ได้ดูพยากรณ์อากาศ
แต่ถ้าสภาพอากาศดูดี
และนี่เป็นทางเลือกได้ละก็…
ใช่
ฉันว่าเราควรลุยต่อตามสถานการณ์นี้เลย
ฉันรู้ว่ามันเป็นเรื่องใหญ่
แต่ฉันเชื่อในตัวผู้หญิงที่มาแข่งในทัวร์กับเราจริงๆ
และฉันคิดว่าเราจะพลาดโอกาสนี้
ถ้าเราไม่โผล่ไปแข่งรายการนี้ที่นั่น
มันจะเป็น…
ช่วงเวลาแห่งประวัติศาสตร์ ของกีฬาโต้คลื่นหญิงเลย
แต่ในขณะเดียวกันก็คิดว่า บ้าเอ๊ย นั่นไพพ์เลยนะ
(ไพพ์ไลน์ โอวาฮู ฮาวาย)
(บ้านริป เคิร์ล)
(แมตต์ แมคกิลลิฟเรย์ มือใหม่ในดับเบิลยูเอสแอล)
(มอร์แกน ซิบิลิค มือใหม่ในดับเบิลยูเอสแอล)
เป็นอุบัติเหตุที่น่ากลัวมาก
ถ้าเป็นวันอื่น คนโดนอาจจะเป็นเพื่อนเราก็ได้
มันแค่ดูไม่เหมือนสถานที่ ที่ฉันจะถูกฉลามทำร้ายได้เลย
สาวๆ อยู่ที่ไพพ์แล้ว
- เจ๋งไปเลย - ต้องเด็ดแน่นอน
ไทเลอร์จะกลับมา และย้ายไปอยู่ห้องสำรองที่ชั้นบน
- โอเค - ห้องดีซะด้วย
ห้องดีนั่นแหละ
โทษทีนะพวก
ไม่เป็นไร ผมไม่ได้อยากอยู่ห้องนั้น
โทษที ไทเลอร์ได้อยู่ห้องดีกว่า แย่หน่อยนะ
(เฉพาะผู้อาศัยเท่านั้น ห้ามเข้า)
- ว้าว - โคตรเจ๋งเลย ตื่นเต้นจัง
ฉันมั่นใจกับกระดานทุกอันที่เรามีในเมาวี
อือ มาดูกันว่าคุณอยากได้อันไหน
(ชีวิตคนดำก็สำคัญ)
(จอน ไพเซล ช่างทำกระดาน)
แบบว่า "โอเค ใหญ่ขนาดนี้ คลื่นก็ประมาณนี้ นี่คือกระดานเรา"
ตอนป่วยฉันน้ำหนักลดลงมา 16 ถึง 18 กิโล
ฉันเลยต้องเปลี่ยนกระดานให้เข้ากับน้ำหนักตัว
เราควรดูอันที่ยาว 177 เซนติเมตรด้วยไหม
เพียงเพราะว่าคุณตัวเล็กมาก
นั่นอาจจะเป็นตัวเลือกที่น่าลองดู
เวลาที่ฉันดูคลื่นกับสิ่งที่อาจเกิดขึ้น อย่างที่ไพพ์
ฉันต้องคิดหาวิธีที่แม่นยำให้ได้มากที่สุด
ไม่งั้นฉันอาจบาดเจ็บหนักได้
เอาละ ถ้างั้นผมว่าผมควรเริ่มลงมือได้เลย
- ผมมีงานต้องทำ - ค่ะ คุณ…
- ตื่นเต้นจัง - รู้สึกดี
ผมทำงานร่วมกับไทเลอร์ เช่นเดียวกับจอห์น จอห์น
เวลาเราจะสร้างกระดาน…
(ไพเซล ร้านอุปกรณ์โต้คลื่น)
พวกเขาไม่ได้ติชมในเชิงเทคนิค
แต่มันมาจากความรู้สึกซะมากกว่า
โดยเฉพาะกับจอห์น
สไตล์การขึ้นรูปของผม พัฒนาควบคู่ไปกับสไตล์การโต้คลื่นของเขา
และมันสอดประสานกันเป็นอย่างดี
เพราะเขาใช้กระดานโต้คลื่นของผมมาทั้งชีวิต
ถึงเวลาสำหรับรอบชิงไพพ์มาสเตอร์สแล้ว
จอห์น จอห์น ฟลอเรนซ์ เจอกับเกเบรียล เมดินา คู่ปรับตลอดกาล
พวกเขาผ่านเข้ารอบกันมาในฐานะมือใหม่
และตอนนี้ทั้งสองคนก็มาแข่งกัน เพื่อชิงตำแหน่งโลกสมัยที่สาม
(เกเบรียล เมดินา แชมป์โลกดับเบิลยูเอสแอลสองสมัย)
สำหรับเกบี้กับจอห์น คุณจะเห็นนักโต้คลื่นสองคนนี้และรู้สึกตื่นเต้น
พวกเขาอยากแข่งกันเองมากกว่าอะไรดี
และพวกเขาเป็นเหมือนน้ำกับไฟ
ฝ่ายนึงก็ไหลไปตามน้ำ ส่วนอีกฝ่ายนึงก็ปะทุขึ้นมา
จอห์น จอห์นเป็นนักโต้คลื่นที่สมบูรณ์แบบ
เขาเป็นคนที่ถ่อมตัวมาก เขาเป็นคนเรียบร้อย
เมดินามีทักษะสูง
เขาคือคู่แข่งที่น่ากลัวที่สุด
ถ้าคุณพยายามจะชิงตำแหน่งแชมป์โลก
มีหลายคนที่ย้ายมาจากบราซิล พวกเขาเป็นนักโต้คลื่นเก่งๆ
พวกเขาทั้งรวดเร็วและมีพลัง
และพวกเขาอยากได้ชัยชนะมากกว่าอะไร
ดูเหมือนว่าเก๊บตั้งใจมาเก็บชัยชนะจริงๆ
(ไพพ์มาสเตอร์ส 2018)
เก๊บ เมดินาได้กลายเป็นไพพ์มาสเตอร์แล้ว
และเป็นแชมป์โลกสองสมัยด้วย
เขานี่โหดสุดๆ เลยละ
เมดินาเคยได้ถ้วยรางวัลไพพ์ไปแล้ว
จอห์นคิดว่าถึงตาเขาคว้าถ้วยรางวัลบ้าง
ไม่อยากเชื่อเลยว่าเขายังไม่เคยได้
(รอบชิงชนะเลิศของรายการ เมดินาเจอกับฟลอเรนซ์)
ถ้าคุณดูจอห์น จอห์นกับเกเบรียลแข่งกัน
คุณคงไม่มีทางหาสไตล์การเล่นสองแบบที่ต่างกัน
อย่างที่พวกเขาสองคนทำ
เราจะเริ่มในห้า สี่ สาม สอง หนึ่ง
เกเบรียล เมดินาฉวยคลื่นลูกแรก
วงคลื่นกว้างมาก เมดินาได้คะแนนไปก่อน
ดูเหมือนจอห์นจะอยู่ที่คลื่นลูกแรก ในการแข่งรอบสุดท้ายแล้ว
- อ๊ะ ไม่นะ - ร่วงไปแล้ว
(เมดินา: 4.43 ฟลอเรนซ์: 1.00)
เกเบรียล เมดินาได้ไป 4.43
สำหรับจอห์นแล้ว ไม่มีคำว่าสบายในรอบชิงครั้งนี้
ได้ 5.57 คะแนน จอห์นนำ
ฟลอเรนซ์กำลังด้อมๆ มองๆ
ความเร็วที่เขาทำได้จากรอบนี้น่าทึ่งมาก
เขาไปอยู่ในวงคลื่น วาดลวดลาย
ฝ่ายดำทำได้สมบูรณ์กว่าหน่อย
ส่วนฝ่ายแดง น่าจะเลี้ยวตอกกลับได้ยอดเยี่ยมถึงสองครั้ง
คลื่นลูกที่แล้ว จอห์น ฟลอเรนซ์ได้ไป 5.57 คะแนน
จอห์นนำ
- คาดไม่ถึงเลย - จอห์น จอห์นจะนอนกอดถ้วย
จอห์นเข้าทางด้านหลัง
ยังโลดแล่นอยู่ในวงคลื่น ฟลอเรนซ์ออกมาแล้ว
เขาทำได้ไงนั่น นักมายากลชัดๆ
เหลือเวลา 52 วินาที
ที่เล่นอยู่ตอนนี้คือเกเบรียล เมดินา เขาจะปิดฉากได้เฉียบไหม
เขาทำไม่สำเร็จ
(ฟลอเรนซ์: 11.77 เมดินา: 11.10)
ผลเป็นทางการแล้ว
จอห์น จอห์น ฟลอเรนซ์ คว้าถ้วยรางวัลไพพ์มาสเตอร์สถ้วยแรกไปครอง
โอ้โฮ
รู้ไหมว่าเขาฝันถึงวันนี้มานานแค่ไหนแล้ว
การได้มีชื่ออยู่บนถ้วยรางวัลนั้น
คือหนึ่งในความสำเร็จที่ยิ่งใหญ่ที่สุด ในวงการกีฬานี้เลย
ผมมีความสุขกับการแข่งรอบชิง
เพราะปกติแล้ว เกเบรียลจะเป็นคนที่จับทางคลื่นใต้น้ำได้มาก
จากนั้นก็โต้คลื่นให้พริ้วและจบด้วยการคว้าชัยชนะ
ผมสามารถพลิกโผได้ และมันดีต่อผมมากๆ
จอห์นนำไพพ์มาสเตอร์สกลับมาสู่ฮาวายได้อีกครั้ง
ชนะแล้วรู้สึกดีจริงๆ มันเหมือนรู้สึกโล่งอกมากที่ชนะ
(บิลลาบอง ไพพ์มาสเตอร์ส ครั้งที่ 50 นอร์ทชอร์ ฮาวาย)
มันรู้สึกดีจริงๆ ที่ได้ชนะที่บ้าน รายล้อมไปด้วยครอบครัว
ค่ะ ฉันภูมิใจในตัวเขามาก
บอกตามตรง ดูเหมือนว่าชะตาชีวิตเขาเกิดมาเพื่อสิ่งนี้เลย
จอห์น ยินดีด้วย ถ้วยแรกของคุณ และอาจจะมีอีกหลายถ้วยรออยู่ เก่งมาก
พวกเขาเพิ่มปลาแบบใหม่ กับของอื่นๆ บนไอ้นี่ด้วย
- มันจะบลิ๊งๆ หน่อย - ชอบปลาจัง เต่าด้วย
พวก นายเพิ่งชนะไพพ์มาสเตอร์ส
เจ๋งแฮะ
ขีดคร่อมสิ่งที่ต้องทำก่อนตายทิ้งได้เลย
อือ
- มาแล้ว - ไม่ทัน
ตอนเรามุ่งหน้าไปไพพ์ มันคือคลื่นที่มีความเสี่ยงสูง
ส่วนตัวแล้ว ในฐานะคนคนึง ไม่เอาละ ฉันไม่อยากไปโต้คลื่นที่ไพพ์
ไพพ์น่ากลัวจะตาย
ทั้งพี่ชายและน้องชายฉันบาดเจ็บสาหัสจากที่นั่น
ฉันมีความสุขที่ได้อยู่บนบกตอนนี้
ลูกนั้น
ในฐานะแม่ที่ดูผ่านทางทีวี เราจะคอยดูคลื่นอยู่เสมอ
ถ้ามีคลื่นลูกใหญ่ๆ ซัดพวกเขาที่หัว เราจะรู้สึก…
"พวกเขากลับขึ้นมาไหม"
แล้วเราก็ได้แต่รอ
เรากังวล
เราสติแตกเพราะแนวปะการังนั้นมันโหดมาก
พออ่านทางคลื่นแล้วมัน… มันซัดเร็วมาก ต้องตั้งใจสุดๆ
(เคโคอา "แบม" บาคัลโซ โค้ชไพพ์ไลน์ของไทเลอร์)
ใช่ ถ้าอยู่ในจุดนั้นแล้วก็ต้องตั้งใจ แบบนี้แหละ
อือ คลื่นแบบนี้เด็ดหัวเราได้เลยนะ
(รอบชิงชนะเลิศของรายการ คาริสซา มัวร์เจอกับไทเลอร์ ไรต์)
ศึกชิงชนะเลิศนัดสำคัญ ของเมาวี โปรที่ไพพ์ไลน์กำลังจะเริ่มขึ้นแล้ว
ไทเลอร์ ไรต์เจอกับคาริสซา มัวร์
ฉันคิดว่าความมุ่งมั่นของคาริสซาที่มีต่อกีฬานี้ รวมทั้งทักษะ
ฉันว่าไม่มีใครเทียบได้
คาริสซาเป็นชาวฮาวายโดยกำเนิด มัน…
มันก็เหมือนกับกรณีของจอห์น จอห์นใช่ไหม
นี่คือโชคชะตาส่วนนึงของเธอที่จะได้ชนะไพพ์ไลน์
(มัวร์)
การแข่งครั้งนี้จะต้องถูกจารึกไว้ในประวัติศาสตร์
ไทเลอร์ ไรต์เริ่มแล้วครับ
- ให้ตายสิ - หวังว่าเธอคงไม่เป็นไร
ท่าไม่ดีเลย
น่ากลัวใช้ได้เลยเนอะ เพราะมันตื้นมาก
- บ้าฉิบ - เธอไม่เป็นไร
คะแนนรอบแรกของฝ่ายแดง 1.93
คาริสซา มัวร์เจอคลื่นแล้ว
คลื่นแตกก่อนที่เธอจะออกมาทัน
ทั้งสองคนได้เข้าไปในวงคลื่น แต่ก็ถูกซัดหงายทั้งคู่
(ไรต์: 1.93 มัวร์: 1.83)
คะแนน 1.93 กับ 1.83 เฉียดกันนิดเดียวเอง
ไทเลอร์ ไรต์เล็งคลื่นลูกนี้
เฮ้ ต้องงี้สิวะ
ฝ่ายแดง คุณนำ ได้ไป 5.17
ต่อไปเป็นคาริสซา มัวร์
ร่วงตูมเลย ถูกคลื่นซัดไปแล้ว
ทะเลมันแปรปรวน
เกิดพายุฝนโหมกระหน่ำ
มันแย่มาก ฉันมองอะไรไม่เห็นเลย
ฉันต้องหยุดกลางคัน
ถึงตาของคาริสซา มัวร์
คาริสซา มัวร์มีอยู่ 7.23 คะแนน
(มัวร์: 7.23 ไรต์: 7.10)
เธอคะแนนนำ ทำให้ไทเลอร์กดดันอีกแล้ว
คลื่นลูกสวยกำลังก่อตัว ให้ไทเลอร์ ไรต์กับ 30 วินาทีที่เหลือ
คาริสซา มัวร์ จะโต้คลื่นลูกข้างหลังทันไหม เธอไปแล้ว
คะแนนฝ่ายแดงมาแล้ว ได้ 3.17 กลับไปนำ
(มัวร์: 1.83 5.40 ไรต์: 5.17 3.17)
เหลืออีกสิบวินาที
เธอจะมีโอกาสอีกไหม
ห้า สี่ สาม สอง หนึ่ง
(ไรต์: 8.34 มัวร์: 7.23)
- ไม่ทันแล้ว - คาริสซามีเวลาไม่พอ
ไทเลอร์ ไรต์เป็นผู้ชนะที่ไพพ์ไลน์
อย่าประเมินกันต่ำไปเชียวนะ
เย่!
- ยินดีด้วย - เฮ้ เราทำได้ดีมาก
เยี่ยม ทีมเราทำได้ดีมาก
- เสร็จงานแล้ว - เก่งมาก
วันนี้นับเป็นวันพิเศษ ในประวัติศาสตร์การโต้คลื่นหญิง
ที่ไทเลอร์ชนะรายการแข่งขันที่ไพพ์ไลน์
มันคือยุคใหม่ของการโต้คลื่นมืออาชีพ และของ…
ของผู้หญิงในการโต้คลื่นมืออาชีพด้วยแน่นอน
สาวๆ ในหมู่คนรุ่นหลัง
จะไม่ต้องฝันถึงภาพตัวเองที่ไพพ์อีกแล้ว
แต่พวกเขามองเห็นตัวเองอยู่ที่นั่นเลย
ผ่านเรื่องราวตัวอย่างที่เพิ่งเกิดขึ้น
และฉันคิดว่าอะไรก็ตามที่ทำแบบนั้นได้ มันช่างยอดเยี่ยม
(ตารางดับเบิลยูเอสแอลแชมเปียนชิพทัวร์)
(ได้เปลี่ยนแปลงอย่างเป็นทางการ เพื่อให้ผู้หญิงสามารถลงแข่ง)
(ร่วมกับผู้ชายที่ไพพ์ไลน์ได้)
(ตอนต่อไป)
การแข่งขันระหว่างเกบี้กับอิตาโลต้องเดือดสุดๆ
พวกเขาคือคนที่เก่งที่สุดในโลก
และพวกเขาจะไม่ออมมือแน่นอน
ท้ายที่สุดแล้วทุกคนก็อยากชนะ
มันยากจัง
(ฤดูกาลนี้)
การได้เป็นแชมป์โลก มันคือทุกอย่าง
ได้เวลาลุย
ผมมีเรื่องต้องเดิมพันเยอะเลย
ฉันต้องหาทางชนะให้ได้
มันคือการจารึกชื่อคุณไว้ในประวัติศาสตร์
และได้กลายเป็นตำนาน
ลุยกันเลย
คำบรรยายโดย ชลันธร เรืองภักดี